CAR Învățământ Fălticeni a deschis o nouă sucursală în Suceava, cea de-a cincea din municipiu. Locația se află pe strada Ana Ipătescu nr. 3B, la parter, lângă stația TPL "Bancă" (în proximitatea Hotelului Bucovina). Persoanele interesate de serviciile financiare nebancare pot deveni membri începând de luni, 25 martie 2024, când începe activitatea sucursalei oficial.
5 sucursale în municipiul Suceava
Iată lista completă a sediilor CAR Învățământ Fălticeni din municipiul Suceava: 1. Sucursala Mărășești (Bulevardul George Enescu nr. 1, bl. 8, sc. A, parter), 2. Sucursala George Enescu (Bulevardul George Enescu nr. 42, bl. T93, parter), 3. Sucursala Centru (str. Tipografiei nr. 5), 4. Sucursala Ana Ipătescu (str. Ana Ipătescu nr. 3B, parter) și 4. Sucursala Burdujeni (str. Calea Unirii nr. 86).
Bun venit pentru membrii din municipiul Suceava și din împrejurimi
O noutate importantă pentru viitorii membri din zona municipiului Suceava este împrumutul de BUN VENIT. Ce înseamnă asta? Persoanele interesate pot accesa un împrumut de până la 15.000 lei, cu o dobândă avantajoasă, pe o perioadă de maximum 12 luni. Oferta este valabilă pentru membrii noi, timp de 5 zile lucrătoare de la data înscrierii. Perioada de acordare a sumei dorite este de 24 de ore de la depunerea documentației complete în sucursala Ana Ipătescu.
Sprijin financiar pentru toată lumea
În ciuda faptului că se numește "CAR Învățământ Fălticeni", această organizație oferă împrumuturi persoanelor din orice domeniu de activitate, nu numai celor din învățământ. Astfel, orice salariat sau pensionar din județ poate deveni membru și se poate bucura de serviciile complete ale asociației - împrumuturi, economii și asistență socială.
Important de știut pentru toată lumea este că împrumuturile sunt cu dobândă și cu rate fixe, pe toată perioada contractuală. Suma maximă a împrumuturilor este de 150.000 lei, pe o perioadă de până la 8 ani (96 luni). Serviciile CAR sunt gândite pentru cei care au nevoie de un sprijin financiar urgent, astfel că orice împrumut se acordă în maximum 24 de ore de la depunerea documentației complete în sucursală. Detalii suplimentare se găsesc pe site-ul: www.car-invatamant.ro.
Împrumuturi majorate din februarie
De asemenea, o altă noutate de interes pentru toată lumea din zonă este că cele mai accesate împrumuturi au fost majorate în luna februarie, astfel: împrumutul Opțional a fost majorat de la 125.000 lei la 150.000 lei, împrumutul Tradițional de la 50.000 lei la 70.000 lei, cel Fără Giranți de la 5.000 lei la 10.000 lei, iar cel de Bun Venit de la 5.000 lei la 15.000 lei. Ofertele menționate mai sus sunt valabile pentru toate sucursalele din județul Suceava, atât pentru membrii cu vechime, cât și pentru membrii noi.
Servicii pentru membrii CAR din județ
CAR Învățământ Fălticeni este o instituție financiară nebancară cu tradiție, înființată în 1926, care oferă sprijin financiar membrilor săi, sub formă de împrumuturi cu dobândă avantajoasă. De asemenea, membrii CAR au posibilitatea de a-și deschide fonduri de economii în siguranță, bonificate cu o dobândă avantajoasă de 7%/an.
Foarte important pentru comunitatea locală este că persoanele care sunt înscrise la CAR beneficiază de sprijin nerambursabil prin fondul de asistență socială când se căsătoresc, când se naște un copil, pentru rezultate excepționale ale copiilor membrilor la învățătură, când este vorba de un deces în familie, pentru intervenții chirurgicale, boli grave și pentru tot felul de situații de urgență, când este nevoie de ajutor.